Document ID: 32005R0937

KOMISIJAS REGULA (EK) Nr. 937/2005
(2005. gada 20. jūnijs),
ar ko laika posmam no 2004. gada 1. jūlija līdz 2005. gada 31. martam nosaka atbalsta apjomu neattīrītai kokvilnai attiecībā uz 2004./2005. tirdzniecības gadu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Grieķijas Pievienošanās aktu, un jo īpaši tā 4. protokolu par kokvilnu (1),
ņemot vērā Padomes 2001. gada 22. maija Regulu (EK) Nr. 1051/2001 par kokvilnas ražošanas atbalstu (2), un jo īpaši tās 2. panta 1. punktu,
tā kā:
(1)
Komisijas 2001. gada 2. augusta Regulas (EK) Nr. 1591/2001, ar ko nosaka sīki izstrādātus noteikumus kokvilnas atbalsta shēmas piemērošanai (3), 4. panta 1. punktā paredzēts ne vēlāk kā līdz attiecīgā tirdzniecības gada 30. jūnijam noteikt to atbalsta apjomu neattīrītai kokvilnai, kas piemērojams par katru laika posmu, kuram ir noteikta pasaules tirgus cena par minēto produkciju.
(2)
Atbilstīgi Regulas (EK) Nr. 1051/2001 7. pantam ar Komisijas Regulu (EK) Nr. 905/2005 (4) attiecībā uz 2004./2005. tirdzniecības gadu noteica faktiskās produkcijas apjomu neattīrītai kokvilnai, kā arī no tās izrietošo orientējošās cenas samazinājumu.
(3)
Atbilstīgi Regulas (EK) Nr. 1051/2001 4. panta 1. punktam 2004./2005. tirdzniecības gada gaitā regulāri noteica pasaules tirgus cenu par neattīrītu kokvilnu.
(4)
Tādēļ attiecībā uz 2004./2005. tirdzniecības gadu jānosaka atbalsta apjoms par katru laika posmu, kuram ir noteikta pasaules tirgus cena par neattīrītu kokvilnu,
IR PIEŅĒMUSI ŠO REGULU.
1. pants
Ar šo laika posmam no 2004. gada 1. jūlija līdz 2005. gada 31. martam atbilstīgi pasaules tirgus cenai, kas noteikta pielikumā minētajās regulās, šajā pašā pielikumā paredz no attiecīgo regulu spēkā stāšanās dienas piemērojamā atbalsta apjomu neattīrītai kokvilnai.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. jūnijā

Labels: 2
17
19